
		Projektas
ŠIAULIŲ MIESTO SAVIVALDYBĖS TARYBA

SPRENDIMAS
DĖL ILGALAIKIO MATERIALIOJO IR TRUMPALAIKIO MATERIALIOJO TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE

2023 m.             d. Nr. T-
Šiauliai

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 1 ir 2 dalimis ir 20 straipsnio 1 dalies 4 punktu, įgyvendindama Šiaulių miesto savivaldybės turto valdymo, naudojimo ir disponavimo juo tvarkos aprašo, patvirtinto Šiaulių miesto savivaldybės tarybos 2021 m. gruodžio 23 d. sprendimu Nr. T-496 „Dėl Šiaulių miesto savivaldybės turto valdymo, naudojimo ir disponavimo juo tvarkos aprašo patvirtinimo“, 8.2 ir 12.2 papunkčius, atsižvelgdama į Nacionalinės švietimo agentūros 2023-05-05 raštą Nr. SD-1301(1.6 E) „Dėl ilgalaikio ir trumpalaikio materialiojo turto perėmimo savivaldybės nuosavybėn“, Šiaulių miesto savivaldybės taryba nusprendžia:
. Sutikti perimti savivaldybės nuosavybėn Nacionalinės švietimo agentūros patikėjimo teise valdomą valstybės ilgalaikį materialųjį turtą (1 priedas) ir trumpalaikį materialųjį turtą (2 priedas). 

. Perėmus savivaldybės nuosavybėn sprendimo 1 punkte nurodytą turtą, perduoti jį Šiaulių miesto pedagoginei psichologinei tarnybai valdyti, naudoti ir disponuoti juo patikėjimo teise.

. Nustatyti, kad Šiaulių miesto savivaldybės nuosavybėn perduotas turtas bus naudojamas šioms savivaldybės savarankiškosioms ir valstybės perduotoms savivaldybėms funkcijoms įgyvendinti:
. užtikrinti savivaldybės teritorijoje gyvenančių vaikų iki 16 metų mokymąsi pagal privalomojo švietimo programas;

. organizuoti ir koordinuoti švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymą.

. Įgalioti Šiaulių miesto savivaldybės merą Šiaulių miesto savivaldybės vardu pasirašyti šio sprendimo 1 ir 2 punktuose nurodyto turto perdavimo ir priėmimo aktą.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba bet kuriuose Regionų apygardos administracinio teismo rūmuose.

